வீடற்று சாலையோரம் வசிக்கும் குழந்தைகளுக்கும் திறமை உள்ளது அவர்களாலும் சாதிக்க முடியும் என்பதை நிரூபித்துக் காட்டியுள்ளனர் இவர்கள். மற்ற சமூகம் மக்களையே முன்உதாரணமாக எடுத்துக் கொண்ட அவர்களுக்கு, தங்கள் சமூகத்திற்குள்ளாகவே ஒரு முன்மாதிரியாக ஹெப்சிபா கிடைத்துள்ளது தெருவோரக் குழந்தைகளுக்கு உத்வேகம் அளிப்பதோடு, தாங்களும் வாழ்வில் சாதிக்க முடியும் என்ற நம்பிக்கையை உருவாக்கியுள்ளது. எனினும் இது போன்ற குழந்தைகளுக்கு பெரிய பெரிய கார்ப்பரேட் நிறுவனங்கள் முன் வந்து ஸ்பான்சர் வழங்கி உதவ வேண்டும் என்ற எதிர்பார்ப்பும் அவர்கள் மத்தியில் உள்ளது. ஒடுக்கப்பட்ட சமுதாயத்தின் அடுத்த தலைமுறையை சிறப்பாக வழிநடத்தி செல்ல வழிவகுத்த ஹெப்சிபா மற்றும் அவருக்கு உதவியாக இருந்த கருணாலா அமைப்பின் முயற்சி நிச்சயம் பாராட்டிற்குரியதே. ஹெப்சிபாவின் வெற்றி அனைத்துத் தரப்பு குழந்தைகளுக்கும் சமவாய்ப்புகளும், சமஉரிமையும் வழங்கப்பட வேண்டும் என்பதை இந்த சமுதாயத்திற்கு உணர்த்தியுள்ளது.